b'\n_START_ARTICLE_\nPrekmurje Noise Conspiracy\n_START_PARAGRAPH_\nPrekmurje Noise Conspiracy (PNC) je skupno ime za glasbeno umetni\xc5\xa1ko gibanje in njemu pripadajo\xc4\x8d kolektiv glasbenih skupin in glasbenikov, ki je deloval v Prekmurju in Prlekiji ve\xc4\x8d let od leta 2003. Leta 2014 kolektiv ni bil ve\xc4\x8d dejaven._NEWLINE_Kolektiv je leta 2003 ustanovila rock skupina Psycho-Path. \xc4\x8clani so vklju\xc4\x8devali tudi skupine: Manul, Rae Mikkelson, The Unlisted, Sphericube, De\xc5\xbeurni krivci, \xc5\xa0tefan Kova\xc4\x8d Marko banda in Y, ter samostojne glasbenike: Kleemar, GT Oblivious and Ivor Knafelj. Nastala je v okviru MIKK, Mladinskega informativega in kulturnega kluba Murska Sobota. Izvajalci so delovali v tesni povezavi z zalo\xc5\xbebama God Bless This Mess in Moonlee Records.\n_START_SECTION_\nOpis\n_START_PARAGRAPH_\nSami sebe so opisovali kot:_NEWLINE_"Prekmurje Noise Conspiracy je kolektiv, idejna zdru\xc5\xbeba, pleme, dru\xc5\xbeina, posse, sindikat, image label, brand name. Od vsega pa \xc5\xa1e najbolj "solidarnostni sistem" posameznikov in skupin, ki so se zna\xc5\xa1li ob istem \xc4\x8dasu na istem kraju z idejo, da naredijo "\xc5\xa1e kaj ve\xc4\x8d" s skupnimi mo\xc4\x8dmi. "Sistem" najbolj slu\xc5\xbei manj uveljavljenim skupinam in posameznikom, da se preko skupnega imenovalca P.N.C. - v kolikor bodo to (tudi) sami znali izkoristiti - la\xc5\xbeje uveljavijo v slovenskem glasbenem in medijskem prostoru ter kasneje \xc5\xa1e kje drugje."'